ראש הממשלה בנימין נתניהו גינה את התקרית וכינה אותה "אירוע אלימות חמור". נתניהו צייץ בחשבון הטוויטר שלו כי "כוחות הביטחון שומרים על כולנו. זה פשע בכל עת, אבל פשע כפול ומכופל בעת הזאת כשכוחות מג"ב והמשטרה מסייעים לנו לצלוח את משבר הקורונה".



גם שר הביטחון, נפתלי בנט, גינה את הפורעים. "בושה וחרפה. אירוע האלימות ביצהר הוא מעשה חמור מאין כמותו", צייץ בחשבון הטוויטר שלו. "לא אקבל שום גילוי אלימות, בשום מצב ובשום תנאי, ובוודאי שלא כנגד כוחות הביטחון שעומדים על המשמר ומגינים על ביטחון ישראל. הוריתי לכוחות הביטחון לפעול בכל דרך על מנת לאתר את הפושעים ולמצות איתם את הדין".



מהנהגת היישוב יצהר נמסר בתגובה כי "מדובר באירוע חמור ומזעזע ביותר, ואין להקל בו ראש. אנו מקווים מאוד שלא מדובר בתושבים מהישוב. אנו כקהילה פועלים ונפעל בנחישות כדי למגר אירועים כאלו".